Exploring the Teaching of Solfeggio, Harmony and Counterpoint in Croatian Music Schools/Istraživanje nastave Solfeggia, Harmonije i Kontrapunkta u hrvatskim glazbenim školama
Authors: Barić Zrinka 
Published: May 2024

AbstractAlong with learning to play an instrument and singing by notes, theoretical music subjects are integral to formal music education at all levels. They aim to facilitate learning the musical language and elements necessary for understanding music, such as harmony, melody and rhythm. Their teaching is particular, considering that understanding musical phenomena requires systematic work on acquiring skills and knowledge. With the aim of a closer insight into the learning of theoretical music subjects, we investigated the methods and ways of organizing the teaching of the critical theoretical disciplines: Solfeggio, Harmony and Counterpoint. The research took place during the second semester of 2018/2019 school year and included 101 teachers from 24 primary and secondary music schools in 17 counties in Croatia. The results indicate that in Solfeggio, equal attention is paid to musical dictation and singing when practising intonation. At Harmony, teachers mainly implement a thoroughbass, but the most prominent method is the analysis of the examples from the literature. Species counterpoint dominate Counterpoint, but studying examples is the preferred method. Teachers’ dissatisfaction with outdated learning concepts indicates the need to modernize theoretical disciplines through content that will be transferred to musical activities and enable the acquisition of skills to learn music. Key words: acquisition of skills and music knowledge; methods; music schools; theoretical music subjects.---SažetakTeorijski glazbeni predmeti, uz učenje sviranja instrumenta i pjevanja po notnome tekstu, sastavni su dio formalnoga glazbenog obrazovanja na svim razinama. Njihov cilj je svladavanje glazbenoga jezika i elemenata potrebnih za razumijevanje glazbe, kao što su harmonija, melodija i ritam. Nastava im je izrazito specifična s obzirom na to da je za ovladavanje glazbenim fenomenima potreban sustavni rad na stjecanju vještina i znanja. S ciljem pomnijega uvida u izvođenje nastave, u radu su se istražile metode i načini organiziranja nastave ključnih teorijskih disciplina: solfeggia, harmonije i kontrapunkta. Istraživanje se odvijalo tijekom drugoga polugodišta 2018./2019. školske godine te je obuhvatilo 101 nastavnika iz 24 osnovne i srednje glazbene škole iz 17 hrvatskih županija. Rezultati ukazuju na to da se na Solfeggiu jednako posvećuje pozornost glazbenom diktatu i pjevanju primjera pri vježbanju intonacije; na Harmoniji se najviše provodi generalbas, no sljedeća najistaknutija metoda jest analiziranje primjera iz literature te da na Kontrapunktu dominiraju kontrapunktske vrste, ali se analiziranje primjera izdvaja kao poželjna metoda. Nezadovoljstvo nastavnika zastarjelim konceptima učenja pokazatelj je potrebe za osuvremenjivanjem teorijskih disciplina putem sadržaja koji će se transferirati na glazbene aktivnosti i omogućiti stjecanje vještina u svrhu učenja glazbe.Ključne riječi: glazbene škole; metode; stjecanje vještina i glazbenoga znanja; teorijski glazbeni predmeti.